**יום מעשים טובים** הוא יום בינלאומי של עשיית טוב והתנדבות, שמקורו בישראל, שנוסד ב-2007 על-ידי שרי אריסון. הגדרתו על ידי יוזמיו: "זהו יום המציין פעילות מתמשכת של עשיית טוב, המתקיימת לאורך כל השנה ומקדמת את הקשר הקהילתי, מגדילה ערבות הדדית ומרחיבה מעגלי התנדבות"

נכון לשנת 2024, יום מעשים טובים נחשב ליום בינלאומי המצוין ב-110 מדינות בהשתתפות מיליוני בני אדם, מתוכם השתתפו בישראל למעלה משני מיליון איש בפעילויות שונות, כגון עבודה התנדבותית עם אוכלוסיות בסיכון, ניקיון חופים, צביעה וגינון, מפגשים בין דוריים, ימי כיף, הקמת מיזמים קהילתיים ועוד.

היסטוריה
--------

יום מעשים טובים הושק בשנת 2007 בישראל על ידי אשת העסקים והפילנתרופית, שרי אריסון, באמצעות עמותת "רוח טובה" מקבוצת אריסון, המחברת בין עמותות וארגונים הזקוקים למתנדבים לבין אנשים שמעוניינים להתנדב, כחלק מהקרן המשפחתית ע"ש תד אריסון, הזרוע הפילנתרופית של קבוצת אריסון.

בשנת 2007 התנדבו במסגרת יום המעשים הטובים בישראל כ-7,000 איש. היום הפך גלובלי בשנת 2011, עם משתתפים מרחבי העולם, כולל בארצות הברית, באוקראינה ובפולין.

בשנת 2012, מארגני הפרויקט חברו ל-MTV Global לקמפיין בן שישה שבועות בפלטפורמות המקוונות והטלוויזיה שלה, וחשפו את המסר ל-24 מיליון צופים ברחבי העולם.

בשנת 2014 נאסד"ק הזמינה את שרי אריסון לפתיחת יום המעשים הטובים, בטקס סגירת יום המסחר. 2018 הייתה השנה החמישית ברציפות של שיתוף הפעולה של נאסד"ק ויום המעשים הטובים.

בשנת 2017, יום המעשים הטובים השנתי ה-11, התנדבו כ-2,500,000 משתתפים מ-93 מדינות, וסימנו את היום הגדול והעולמי ביותר עד אז. כדי לחגוג, מארגני הפרויקט ערכו אירועים מיוחדים בקניה, בפורטוגל, באיטליה, בפולין ועוד.

מסביב לעולם
-----------

הכרזת יום המעשיים בטיימס סקוור, 2013
 נוער מציין את יום המעשים הטובים על ידי תרומת מתקני ניקיון לבית החולים פלסטינה בדאר א-סלאם, טנזניה
בשנת 2011, החלה פעילות של יום המעשים הטובים גם מחוץ לישראל.

בשנת 2016 יום המעשים הטובים צוין ב-75 מדינות, והתקיים שיתוף פעולה עם ערים גדולות כמו רומא, סאו פאולו, קאושיונג וניו יורק, כדי ליצור אירועים מיוחדים. באירוע יום המעשים הטובים בהראלד סקוור, ניו יורק, השחקן והאקטיביסט אדריאן גרנייה תמך ביום, בכך שנשא דברים באירוע:

> 
> It’s important to have a day in which we acknowledge wonderful people who are dedicated to doing good.
> 
> 
> 
> 

האפיפיור פרנציסקוס התייחס אל היום בדרשת יום ראשון שלו ברומא, לפני יום המעשים הטובים 2015, ואמר:

> 
> I send my wishes to the numerous groups of volunteers that have united to show solidarity by doing good deeds that promote a better society.
> 
> 
> 
> 

בשנת 2016, יום המעשים הטובים שיתף פעולה עם מרכז ההתנדבות בברזיל Atados בהפעלה ארצית. יחד הם הגיעו ל-10,000 מתנדבים ברחבי המדינה, ול-40 ערים ברחבי ברזיל, כולל ערים גדולות כמו ריו דה ז'ניירו, ברזיליה וסאו פאולו.

באמריקה הלטינית התקיימו אירועי יום המעשים הטובים הגדולים בפנמה, בקוסטה ריקה, בברזיל, בפרו וב-16 מדינות נוספות באזור.

בטאיוואן, יום המעשים הטובים שיתף פעולה עם TAVE (איגוד טייוואן למאמץ מתנדב) כדי ליצור פעילויות עירוניות מרכזיות בעיר גאושיונג, ב-2016. סגן נשיא טייוואן, צ'ן צ'ין-ג'ן, וראש עיריית קאושיונג, צ'ן צ'ו, נמנו עם מצייני היום בשנת 2016. ‏Taoyuan City גם אירחה פעילויות ברחבי העיר, שאורגנו על ידי אגודת שירות התנדבות Taoyuan City וארגונים שותפים אחרים.

אחד משיתופי הפעולה הגדולים באירופה כולל את SPES (Associazione Promozione e Solidarietà) באיטליה, שארגנה אירוע גדול של יום המעשים הטובים ברומא ב-2016. יום המעשים הטובים הזמין רצים במרתון רומא להצטרף ל"ריצת כיף רומא" ולבקר ביריד יום המעשים הטובים של עמותות בקו הסיום.

### בישראל

יום המעשים הטובים החל לראשונה בישראל ב-2007, עם 7,000 משתתפים וצמח לכשני מיליון ב-2022.

עיריות, חברות ועמותות בכל רחבי הארץ משתתפות בארגון פעילויות מיוחדות בקהילותיהן, שיפוץ או צביעת מבנים, בניית גינות קהילתיות והתנדבות בדרכים רבות נוספות לאוכלוסיות נזקקות.

בערים כמו תל אביב וירושלים מתקיימים גם אירועי יום המעשים הטובים מיוחדים הפתוחים לקהל הרחב, כמו "שדרות היועצים" לשנת 2016 שהתקיימה בשדרות רוטשילד בתל אביב. אנשי מקצוע נתנו פגישות ייעוץ חינם לעוברים ושבים.

אירועים ציבוריים נוספים כוללים את יריד העמותות יום המעשים הטובים 2015 בכיכר רבין, תל אביב ואשקלון, שכלל עמדות לתרומת שיער, אזור אימוץ כלבים ושוק תן וקח.

תאריכים
-------

להלן תאריכי יום מעשים טובים, בישראל ובעולם

| שנה | מועד בישראל | מועד בינלאומי |
| --- | --- | --- |
| 2007 | 8 במאי | לא התקיים |
| 2008 | 24 במרץ | לא התקיים |
| 2009 | 25 במרץ | לא התקיים |
| 2010 | 16 במרץ | לא התקיים |
| 2011 | 5 באפריל | 5 באפריל |
| 2012 | 20 במרץ | 25 במרץ |
| 2013 | 3 במרץ | 10 במרץ |
| 2014 | 11 במרץ | 9 במרץ |
| 2015 | 24 במרץ | 15 במרץ |
| 2016 | 15 במרץ | 10 באפריל |
| 2017 | 28 במרץ | 2 באפריל |
| 2018 | 13 במרץ | 15 באפריל |
| 2019 | 2 באפריל | 7 באפריל |
| 2020 | 24 במרץ | 29 במרץ |
| 2021 | 16 במרץ | 11 באפריל |
| 2022 | 29 במרץ | 3 באפריל |
| 2023 | 14 במרץ | 16 באפריל |
| 2024 | 19 במרץ | 14 באפריל |
| 2025 | 1 באפריל | 6 באפריל |

\* יום מעשים טובים הפך לבינלאומי ב-2011.

פרסים
-----

יום מעשים טובים קיבל את פרס המצוינות של שותפי ג'ורג' וו. רומני בשנת 2016.

קישורים חיצוניים
----------------

ויקישיתוף מדיה וקבצים בנושא **יום מעשים טובים** בוויקישיתוף
* אתר האינטרנט הרשמי של יום מעשים טובים
* יום מעשים טובים, ברשת החברתית פייסבוק
* יום מעשים טובים, ברשת החברתית אינסטגרם
* יום מעשים טובים, ביישום טיקטוק
* רוח טובה, ברשת החברתית פייסבוק
* יום מעשים טובים אנגלית
* אתר צ'יימס
* אתר רוח טובה
* פורטל יום מעשים טובים, באתר ynet קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**

הערות שוליים
------------

1. ↑  אודות יום מעשים טובים, באתר יום מעשים טובים
2. ↑  בשיתוף עמותת רוח טובה מקבוצת אריסון, יום מעשים טובים הבינלאומי: 109 ארצות ומיליוני משתתפים, באתר ynet, 4 באפריל 2022 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
3. ↑  אודות, באתר יום מעשים טובים
4. ↑  הקרן המשפחתית ע"ש תד אריסון
5. 1 2 3  "יום מעשים טובים" החמישי יוצא לדרך, באתר ynet, 3 במרץ 2011 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
6. ↑   סרט סיכום יום מעשים טובים 2011, סרטון באתר יוטיוב (אורך: 03:02)
7. ↑  MTV promotes mitzvot, The Times of Israel, ‏21 בפברואר 2012
8. ↑  עושים טוב בכל העולם: יום מעשים טובים הבינלאומי 2018, באתר ynet, 16 באפריל 2018 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
9. ↑  ‏Good Deeds Day to Ring The Nasdaq Stock Market Closing Bell, באתר נאסד"ק
10. ↑  Good Deeds Day 2017 Review, The HR Gazette, ‏4 באפריל 2017
11. ↑  יום מעשים טובים הגיע גם לטיים סקוור, באתר ynet, 11 במרץ 2013 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
12. ↑  Altruists unite for day of the (good) deed, The Times of Israel, ‏15 במרץ 2016
13. ↑  Adrian Grenier speaks in the 2016 Good Deeds Day Event at Herald Square, New York City (Youtube)
14. ↑  כששרי פגשה את פרנציסקוס, באתר ynet, 12 במרץ 2015 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
15. ↑  Pope honors Good Deeds Day (Shari Arison)
16. ↑  ‏Good Deeds Day is Always a Hit in Brazil, Mar 25, 2021
17. ↑  עושים טוב בכל העולם: יום מעשים טובים הבינלאומי 2018, באתר ynet, 16 באפריל 2018 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
18. ↑  (TaiwanHot, in Chinese)
19. ↑  "(Now News, in Chinese)". אורכב מ-המקור ב-2017-07-03. נבדק ב-2016-08-23.
20. ↑  TSI member organizes Good Deeds Day 2015 in Rome, Third Sector Impact project‏, 02.03.2015
21. ↑  בשיתוף עמותת רוח טוב מקבוצת אריסון, כ-2 מיליון ישראלים השתתפו ביום מעשים טובים, באתר ynet, 31 במרץ 2022 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
22. ↑   יום המעשים הטובים 2011, סרטון בערוץ "Meital Lehavi", באתר יוטיוב (אורך: 02:11)
23. ↑  יוני קמפינסקי, תל אביב, יום המעשים הטובים: עצה טובה, בחינם, באתר ערוץ 7, 24 במרץ 2015
24. ↑  יריד העמותות
25. ↑  יום מעשים טובים 2018, דקה 2:14
26. ↑  יום מעשים טובים 2018, דקה 1:30
27. ↑  מעשים טובים לכולם - המדריך המלא לקראת יום מעשים טובים, באתר ynet, 27 במרץ 2017 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**
28. ↑  יום מעשים טובים מצוין בישראל ביום השלישי שחל לפני חג הפסח. יום מעשים טובים הבינלאומי מצוין ביום ראשון, שלאחר הפסח. כל זאת, בתנאי שלא מתנגש עם אף יום בינלאומי מהותי אחר.
29. ↑  יום מעשים טובים זכה בפרס הצטיינות בחו"ל, באתר ynet, 30 ביוני 2016 קישור המכיל תוכן פרסומי, מוטב להחליפו במקור אחר. להסבר נוסף ראו {{קישור פרסומי}} **פרסומי**

קטגוריה:אירועים בחודש מרץ
קטגוריה:אירועים בחודש אפריל
קטגוריה:התנדבות
קטגוריה:מועדים בין-לאומיים